Baalsamin - Wikipedia
Aglibol, Baalsamin en Malakbel (1ste eeu; ontdek naby Palmyra, Sirië.
Baalsamin, Baal Sjamin of Baäl Sjamin (Aramees: ܒܥܠ ܫܡܝܢ), letterlik "god van die hemel", is ’n Semitiese godheid en ’n titel wat aan verskeie gode toegeken is, veral in Kanaän/Fenisië en Sirië. Die titel is meestal gebruik vir Hadad, wat dikwels ook net Baäl genoem is. Baalsamin was een van die twee oppergode en die luggod van Palmyra in Antieke Sirië (die ander hoofgod was Bel).
Kultus[wysig | wysig bron]
Baalsamin se simbole was die weerligstraal en die arend, en hy het waarskynlik ’n triade gevorm met die maangod, Aglibol, en die songod, Malakbel. Volgens inskripsies het die kultus van Baalsamin in Tirus voortgeduur van Esarhaddon se tyd tot aan die einde van die 1ste millennium v.C.
In sommige tekste word hy gelykgestel aan Uranos, die Griekse luggod, of aan Zeus, die Griekse hoofgod.
Daar was ’n bekende, goed bewaarde tempel vir Baalsamin in Palmyra, wat die ekstremistiese militante groep Islamitiese Staat in Irak en die Levant (ISIL) in Julie of Augustus 2015 verwoes het.
↑ Dirven, Lucinda (1999). The Palmyrenes of Dura-Europos: A Study of Religious Interaction in Roman Syria. BRILL. p. 76. ISBN 978-90-04-11589-7. Besoek op 17 Julie 2012.
↑ Kaizer, Ted (2002). The Religious Life of Palmyra: A Study of the Social Patterns of Worship in the Roman Period. Franz Steiner Verlag. pp. 87, 88, 140. ISBN 978-3-515-08027-9. Besoek op 17 Julie 2012.
↑ "Palmyra's Baalshamin temple 'blown up by IS'". BBC. 2015-08-23. Besoek op 2015-08-23.
Stuart Whatling: "Arabia Syria: Palmyra" Foto's van die Tempel van Baalsamin in Palmyra
Ontsluit van "https://af.wikipedia.org/w/index.php?title=Baalsamin&oldid=1880622"
Die bladsy is laas op 15 Januarie 2019 om 09:38 bygewerk.